
საქართველოს მთავრობის 
დადგენილება №65

2005 წლის 1 აპრილი 
ქ. თბილისი

საქართველოსა და ეგვიპტის არაბთა რესპუბლიკის ეკონომიკური თანამშრომლობის სამთავრობო კომისიის შექმნის შესახებ

„საქართველოს მთავრობის სტრუქტურის, უფლებამოსილებისა და საქმიანობის წესის შესახებ“ საქართველოს კანონის 29-ე მუხლის პირველი პუნქტის საფუძველზე:

1. შეიქმნას საქართველოსა და ეგვიპტის არაბთა რესპუბლიკის ეკონომიკური თანამშრომლობის სამთავრობო კომისია შემდეგი შემადგენლობით:

ალექსი ალექსიშვილი – საქართველოს ეკონომიკური განვითარების მინისტრი, კომისიის თავმჯდომარე

ვაჟა დუდუჩავა – ბათუმის ნავსადგურის უფროსის მოვალეობის შემსრულებელი

ნიკოლოზ ვაჩეიშვილი – საქართველოს კულტურის, ძეგლთა დაცვისა და სპორტის მინისტრის მოადგილე

ირაკლი თაქთაქიშვილი – საქართველოს ეკონომიკური განვითარების სამინისტროს ტრანსპორტის დეპარტამენტის თავმჯდომარე

ვალერიან იმნაიშვილი – საქართველოს საზღვაო ტრანსპორტის ადმინისტრაციის თავმჯდომარის მოვალეობის შემსრულებელი

საბა კიკნაძე – საქართველოს ეკონომიკური განვითარების სამინისტროს ტურიზმისა და კურორტების დეპარტამენტის თავმჯდომარე

ვასილ მანაგაძე – საქართველოს ეკონომიკური განვითარების სამინისტროს მშენებლობისა და ურბანიზაციის დეპარტამენტის თავმჯდომარე

ბარბარე მახარაძე – საქართველოს საგარეო საქმეთა სამინისტროს აღმოსავლეთის საქმეთა დეპარტამენტის ახლო აღმოსავლეთის სამმართველოს უფროსი, კომისიის მდივანი

გიორგი მესხიშვილი – საქართველოს შინაგან საქმეთა სამინისტროს ადმინისტრაციის უფროსის მოადგილე

თემურ მიმინოშვილი – ფოთის საზღვაო ნავსადგურის უფროსი

გიორგი მჟავანაძე – სამოქალაქო ავიაციის ადმინისტრაციის თავმჯდომარე 

ისაკ ნოვრუზოვი – საქართველოს ენერგეტიკის მინისტრის მოადგილე

იოსებ სხირტლაძე – საქართველოს ფინანსთა სამინისტროს საგარეო ურთიერთობების დეპარტამენტის უფროსი

ბეჟან შონია – ეგვიპტეში საქართველოს საელჩოს უფროსი მრჩეველი

გიორგი ღუღუნიშვილი – საქართველოს საგარეო საქმეთა მინისტრის მოადგილე

ლევან ჯუღელი – საქართველოს შრომის, ჯანმრთელობისა და სოციალური დაცვის მინისტრის მოადგილე.

2. სამთავრობო კომისიამ მომზადებული დასკვნები წარმოუდგინოს საქართველოს მთავრობას.

3. სამთავრობო კომისია დასკვნას იღებს თავის სხდომაზე.

4. დასკვნა მიღებულად ჩაითვლება, თუ მას მხარს დაუჭერს სამთავრობო კომისიის სხდომაზე დამსწრე წევრთა ნახევარზე მეტი.

5. დადგენილება ამოქმედდეს გამოქვეყნებისთანავე.

პრემიერ-მინისტრი ზ. ნოღაიდელი

